CELEX: 31989R0226
Language: et
Date: 1989-01-26 00:00:00
Title: Komisjoni määrus (EMÜ) nr 226/89, 26. jaanuar 1989, CN-koodide 16024911, 16024913, 16024915, 16024919, 16024930 ja 16024950 alla kuuluvate toodete lihasisalduse määramise menetluse kohta

Tähtis õiguslik teade

|

31989R0226

Euroopa Liidu Teataja L 029 , 31/01/1989 Lk 0011 - 0012 Soomekeelne eriväljaanne: Peatükk 2 Köide 7 Lk 0006  Rootsikeelne eriväljaanne: Peatükk 2 Köide 7 Lk 0006 

		Komisjoni määrus (EMÜ) nr 226/89,26. jaanuar 1989,CN-koodide 16024911, 16024913, 16024915, 16024919, 16024930 ja 16024950 alla kuuluvate toodete lihasisalduse määramise menetluse kohtaEUROOPA ÜHENDUSTE KOMISJON,võttes arvesse Euroopa Majandusühenduse asutamislepingut,võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EMÜ) nr 28/89, [2] eriti selle artiklit 9,ning arvestades, et:kaupade koondnomenklatuuri ühtse kohaldamise tagamiseks on vaja vastu võtta mis tahes liha või liharupsi, sh mis tahes liiki või mis tahes pä-rit-oluga rasvu sisaldavate kodusealihast või -rupsist valmististe või konservide klassifitseerimist käsitlevad meetmed;CN-koodide 16024911, 16024913, 16024915, 16024919, 16024930 ja 16024950 sätete kohaselt klassifitseeritakse mis tahes liha või liharupsi, sh mis tahes liiki või mis tahes päritoluga rasvu sisaldavad lihavalmistised või -konservid nimetatud koostisainete massiprotsendi alusel;on vaja kindlaks määrata mis tahes liha või liharupsi, sh mis tahes liiki või mis tahes päritoluga rasvade massiprotsendi määramise menetlus; kogemused on näidanud, et lisas sätestatud menetlus tagab usaldusväärseimad tulemused;käesoleva määruse jõustumine eeldab ühise tollitariifistiku alamrubriikidesse 16.02 B IIIa 2aa, 16.02 B IIIa 2bb ja 16.02 B IIIa 2cc alla kuuluvate toodete lihasisalduse määramise menetlust käsitleva komisjoni 12. detsembri 1983. aasta määruse (EMÜ) nr 3530/83 [3] kehtetuks tunnistamist;käesoleva määrusega ettenähtud meetmed on kooskõlas tariifi- ja statistikanomenklatuuri komitee arvamusega,ON VASTU VÕTNUD KÄESOLEVA MÄÄRUSE:Artikkel 1CN-koodide 16024911, 16024913, 16024915, 16024919, 16024930 ja 16024950 alla kuuluvates liha- või rupsivalmististes või -konservides sisalduva mis tahes liha või liharupsi, sh mis tahes liiki või mis tahes päritoluga rasvade massiprotsent määratakse vastavalt lisas kirjeldatud menetlusele.Artikkel 2Määrus (EMÜ) nr 3530/83 tunnistatakse kehtetuks.Artikkel 3Käesolev määrus jõustub 21. päeval pärast selle avaldamist Euroopa Ühenduste Teatajas.Käesolev määrus on tervikuna siduv ja vahetult kohaldatav kõikides liikmesriikides.Brüssel, 26. jaanuar 1989Komisjoni nimelkomisjoni liigeChristiane Scrivener[1] EÜT L 256, 7.9.1987, lk 1.[2] EÜT L 4, 6.1.1989, lk 19.[3] EÜT L 352, 15.12.1983, lk 34.--------------------------------------------------LISAANALÜÜSI KÄIKKäesoleva lisa kohaldamisel hõlmab mõiste "liha" ka liharupsi ning mõiste "liha kogusisaldus" hõlmab ülalmääratletud liha ning mis tahes liiki ja mis tahes päritoluga rasvade sisaldust.Liha kogusisaldus määratakse järgmiselt.1. Analüüsimeetodid1.1. Analüüsiks valmistatakse ette lihatoote homogeensed ja representatiivsed proovid.1.2. Kasutatavad analüüsimeetodid on järgmised:1.2.1. lämmastik: liha ja lihatoodete lämmastikusisalduse määramine — Kjeldahli meetod,1.2.2. niiskus: liha ja lihatoodete niiskusesisalduse määramine — ISO 1442—1973,1.2.3. rasvad: liha ja lihatoodete üldise rasvasisalduse määramine — ekstraheerimine petrooleetriga pärast hüdrolüüsi soolhappega,1.2.4. tuhk: liha ja lihatoodete tuhasuse määramine — ISO 936—1978.1.3. Eespool nimetatud ISO standardite proovivõttu käsitlevad nõuded ei ole käesoleva määruse kohaldamisel kohustuslikud.2. Liha kogusisalduse väljaarvutamineLiha kogusisaldus tootes arvutatakse välja järgmise valemi abil:Rasvatustatud liha massiprotsent | DM = | NT — Nxf×100 |Kogu liha massiprotsent | = | DM + F, |kusNT = analüüsiga määratud lämmastiku kogusisaldus (%),Nx = lihavälise päritoluga lämmastiku sisaldus (%),f - ainult keelest koosnevad lihatooted, mille puhul nimetatud teguri väärtus on 3,0,- ainult neerust koosnevad lihatooted, mille puhul nimetatud teguri väärtus on 2,7,F = analüüsiga määratud ekstraheeruva rasva kogus (%).Üldine lämmastiku- ja ekstraheeruva rasva sisaldus määratakse punktides 1.2.1 ja 1.2.3 nimetatud meetodite abil. Samuti on võimalik hinnata tuhasust (1.2.4) ja niiskusesisaldust (1.2.2) ning leida deduktsiooni teel muud koostisained.Lihavälise päritoluga lämmastiku väärtuse (tegur Nx) korrigeerimiseks oleks vaja teada iga lämmastikku sisaldava koostisaine kogust, samuti nende koostisainete lämmastikusisaldust.Järgmine tabel näitab mõnede lihatoodetes üldiselt leiduvate tüüpiliste lämmastikku sisaldavate lihavälise päritoluga koostisainete lämmastikusisaldust:Lihavälise päritoluga koostisained | % lämmastikku |Kuivikud | 2,0 |Kaseiin | 15,8 |Naatriumkaseinaat | 14,8 |Sojavalgu isolaat | 14,5 |Tekstureeritud soja | 8,0 |Sojajahu | 8,0 |Naatriumglutamaat (MSG) | 8,3 |Analüüsimenetluse korratavuse osas tuleks viidata vastavale ISO standardile.Arvesse tuleb võtta vähemalt kahe viimase määramise keskmist tulemust.--------------------------------------------------